2013.gada 20.novembrī Rīkojums Nr. 553

Rīgā (prot. Nr. 61 23.§)

**Par valsts īpašuma objektu Tumes pagastā, Tukuma novadā, nodošanu privatizācijai**

1. Saskaņā ar likuma "Par valsts un pašvaldību īpašuma objektu privatizāciju" 12.panta ceturto daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otro daļu nodot privatizācijai šādus valsts īpašuma objektus:

1.1. nekustamo īpašumu (kadastra Nr. 9084 008 0336) – zemes vienību (zemes vienības kadastra apzīmējums 9084 008 0336) 0,02 ha platībā un būvi – Pasta ielā 2, Tumes pagastā, Tukuma novadā;

1.2. nekustamo īpašumu (kadastra Nr. 9084 008 0337) – zemes vienību (zemes vienības kadastra apzīmējums 9084 008 0337) 0,04 ha platībā un būvi – Pasta ielā 2A, Tumes pagastā, Tukuma novadā;

1.3. nekustamo īpašumu (kadastra Nr. 9084 008 0324) – zemes vienību (zemes vienības kadastra apzīmējums 9084 008 0324) 0,18 ha platībā un būvi – Pasta ielā 4, Tumes pagastā, Tukuma novadā.

2. Valsts akciju sabiedrībai "Privatizācijas aģentūra" šā rīkojuma 1.punktā minētos valsts īpašuma objektus ierakstīt zemesgrāmatā uz valsts vārda valsts akciju sabiedrības "Privatizācijas aģentūra" personā.

3. Saskaņā ar likuma "Par valsts un pašvaldību īpašuma objektu privatizāciju" 12.panta ceturto un sesto daļu noteikt, ka pircējs, norēķinoties par ēkām, 80 procentu apmērā maksā latos (sākot ar 2014.gada 1.janvāri, saskaņā ar *Euro* ieviešanas kārtības likuma nosacījumiem) un 20 procentu apmērā – privatizācijas sertifikātos.

4. Šā rīkojuma 1.punktā minēto zemesgabalu privatizācijai var izmantot īpašuma kompensācijas sertifikātus. Maksāšanas kārtību un maksāšanas līdzekļu attiecību noteikt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 30.pantu.

Ministru prezidents Valdis Dombrovskis

Ekonomikas ministrs Daniels Pavļuts